Silmämäärä
Mun suuni kiinni sa salpasit,
 sinä lausuit pari sanaa, –
 oi, älä sinä tyttö ja älä sinä tyttö
 mua nuorena mykäksi manaa!

 Sinä tahdoit tukkia aatelmat,
 jotka omaa tietähän kulki –
 Oi älä sinä tyttö ja älä sinä tyttö
 mua pyöritä vallan julki!

 Minä istun hiljaa ja imehdin
 ja seuraan uutta taksaa –
 Mutta arvaappas, niin arvaappas,
 miten paljo se mulle maksaa?

 Mutta vaikka se maksais enemmän
 mitä krouvari koskaan määrää,
 niin sittenkin minä varron vain
 sitä suukkojen silmämäärää.